《玄武湖》
宋代·马之纯

万顷冥茫水拍堤，当时于此习舟师。
长江天险虽堪恃，鬭舰人谋可勿施。
莫使黑龙离旧窟，且教玄武入新词。
如何又作蓬瀛景，地节来游看水嬉。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。